Linnas tuli jälle öömaja otsima hakata. Siin riigis ja üldse Aasias  soovitatakse ilma tuba nägemata mitte midagi ette broneerida. Öömaja soovitatakse ka maksta üks öö korraga. Et siis näed, mis elu seal ringi jookseb ja kui lärmakas on jne. Saime linna jõudes kohe ühe öömaja flaieri. Käisime paaris raamatu poolt soovitatud hostelis ka, aga need küsisid kuidagi palju suht kehva toa eest. Läksime viimaks flaieri öömaja vaatama. No trepikoda oli täielik õudus ruudus. Tuba oli paras kuut: kahene voodi, peeglilaud, määrdunud seinad ja ilma aknata. Duširuum oli koridoris, aga meie  toa läheduses. Toa eest küsiti 30 ringiti. Eks ta nii on, et sellise raha eest saadki selle, mis ta väärt on. Samas üle vaadatud hostelid küsisid samasuguse peldiku eest pea 2x rohkem. Võtsime üheks ööks ära. Magada ju saab ja duši all ka käia, pott oli kah olemas, mida siis veel on vaja? Lõpuks jäime sinna koguni kolmeks ööks. Käisime seal ju ainult magamas, pikad päevad oli vaja linna peal turisti panna ja magada seal kannatas. Öömaja oli muidu hiinalinnas, kus taaskord toimus kogu melu. Ja loomulikult oli  hiinalinn jälle hirmus slumm.